ज्योग्राफी प्रैक्टिकल फीस को लेकर छात्रों ने नारेबाजी कर प्रदर्शन किया
कोटा| गवर्नमेंटकॉलेज में फर्स्ट ईयर ज्योग्राफी के छात्रों ने फीस लेने के मामले को लेकर नारेबाजी कर प्रदर्शन किया। छात्र नारेबाजी करते हुए प्रिंसिपल चैंबर में पहुंचे। यहां छात्रों ने फीस लौटाने की बात कही। छात्रों का कहना है कि पास होने के बाद भी कॉलेज की ओर से फीस ली जा रही है, जो गलत है। पूर्व उपाध्यक्ष प्रेमशंकर मीणा ने बताया कि कॉलेज प्रशासन की ओर से करीब 400 छात्रों की प्रैक्टिकल फीस जमा हुई है जो पूर्व छात्र है। यह गलत है। इस संबंध में प्रिंसिपल डॉ. बीएल शर्मा ने बताया कि एक्स स्टूडेंट्स की फीस का मामला था। इनमें कुछ की फीस वापस लौटा दी है। छात्रों ने कहा कि इस तरह परीक्षा में एक्स-छात्रों से कॉलेज प्रशासन द्वारा प्रैक्टिकल परीक्षा के लिए फीस ली जा रही है जो गलत है। सूचना मिलने पर पुलिस भी मौके पर पहुंची और छात्रों से समझाइश कर मामला शांत करवाया।
hin_Deva hin_Deva